Diari Oficial de la Generalitat Valenciana


Sumari del DOGV 9334, del 09-05-2022 (2022/3902)

Extracte de la Resolució de 4 de maig de 2022, de la Universitat Jaume I, per la qual es fa pública una convocatòria complementària d'ajudes per a la requalificació del sistema universitari espanyol per a 2021-2023.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9334

Data del DOGV
:   09-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3902


Data del document
:   04-05-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 4 de maig de 2022, de la Universitat Jaume I, per la qual es fa pública una convocatòria complementària d'ajudes per a la requalificació del sistema universitari espanyol per a 2021-2023. [2022/3902]  
BDNS (identif.): 624781.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/624781  
  
Primer. Persones beneficiàries  
Persones doctores per la Universitat Jaume I, persones que hagen obtingut el títol de doctorat en una universitat privada espanyola o persones de nacionalitat espanyola que hagen obtingut el títol de doctorat a universitats o centres de recerca estrangers. Ha d'haver transcorregut com a màxim dos anys entre la data d'obtenció del títol de doctor o doctora i la del tancament del termini de presentació de sol·licituds.  
  
  
Segon. Finalitat  
Concessió d'un mínim de 7 ajudes «Margarita Salas» amb l'objectiu de contribuir a millorar la qualitat de l'educació a la Universitat Jaume I a través de la formació de joves doctors i doctores.  
  
Tercer. Característiques  
Ajudes consistents en estades en una universitat pública espanyola o bé en universitats o centres de recerca estrangers, així com en organismes públics de recerca espanyols. Les ajudes s'articulen mitjançant contracte laboral amb una dotació mensual de 3.500 euros per a les persones que sol·liciten fer l'estada a l'estranger, i de 2.800 euros per a les que la facen a Espanya, en dotze mensualitats. Aquestes quantitats es destinaran a finançar tant les retribucions brutes com la quota empresarial de la Seguretat Social dels contractes laborals dels beneficiaris i beneficiàries de les ajudes. Addicionalment, l'ajuda comprén un pagament únic en concepte de despeses de trasllat, al qual s'haurà d'imputar una assegurança d'accidents i assistència mèdica quan l'estada es realitze a països sense concert amb la Seguretat Social espanyola, que inclourà, si escau, al o a la cònjuge, fills i filles de la persona beneficiària. El pagament únic serà de 3.500 euros.  
  
Quart. Bases reguladores  
Accessibles a: http://www.uji.es/seu/info-adm/tao/  
  
Cinqué. Import  
L'import global destinat a la dotació de les ajudes és de 597.627,52 euros.  
  
Sisé. Termini de presentació de sol·licituds  
El termini de presentació de sol·licituds començarà l'endemà de la publicació d'aquesta convocatòria al TAO-UJI i finalitzarà el 27 de maig de 2022.  
  
Castelló de la Plana, 4 de maig de 2022.- La rectora: Eva Alcón Soler.